Komisijos reglamentas (EB) Nr. 141/2004
2004 m. sausio 28 d.
nustatantis Tarybos reglamento (EB) Nr. 1257/1999 dėl Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai taikomų pereinamojo laikotarpio kaimo plėtros priemonių taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmąją pastraipą,
kadangi:
(1) 1999 m. gegužės 17 d. Tarybos reglamente (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies pakeičiančio bei panaikinančio tam tikrus reglamentus [1] Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktu įvestas IXa skyrius bendrais bruožais apibrėžia sąlygas, kuriomis skiriama laikina papildoma parama pereinamojo laikotarpio kaimo plėtros priemonėms naujosiose valstybėse narėse. Reikėtų priimti įgyvendinimo taisykles, papildančias šias sąlygas ir pritaikančias kai kurias taisykles, kurios numatytos 2002 m. vasario 26 d. Komisijos reglamentu (EB) Nr. 445/2002 nustatančiu išsamias Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai taikymo taisykles [2].
(2) Tos taisyklės turi atitikti subsidiarumo ir proporcingumo principus, todėl privalo būti apribotos tuo, ką yra būtina atlikti siekiant nustatytų tikslų.
(3) Todėl reikia apibrėžti tam tikrų pereinamojo laikotarpio priemonių tinkamumo sąlygas ir nustatyti viršutines paramos ribas Maltai taikomoms specifinėms priemonėms.
(4) Siekiant palengvinti kaimo plėtros planų sudarymą ir Komisijos atliekamą jų patikrinimą ir patvirtinimą, remiantis Reglamento (EB) Nr. 1257/1999 43 straipsniu, reikia nustatyti bendrąsias jų struktūros ir turinio taisykles.
(5) Šiame reglamente numatytos priemonės atitinka Žemės ūkio struktūrų ir kaimo plėtros komiteto nuomonę,
PRIĖMĖ ŠĮ REGLAMENTĄ:
I SKYRIUS TAIKYMO SRITIS
1 straipsnis
Taikymo sritis
Šis reglamentas nustato įgyvendinimo taisykles, susijusias su:
a) Reglamento (EB) Nr. 1257/1999 IXa skyriuje numatytomis ir Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai (toliau - naujosios valstybės narės) taikomomis specifinėmis kaimo plėtros priemonėmis;
b) visų naujų valstybių narių kaimo plėtros priemonių programavimas ir įvertinimas.
II SKYRIUS SPECIFINĖS NAUJOSIOMS VALSTYBĖMS NARĖMS TAIKOMOS PRIEMONĖS
2 straipsnis
Parama rekonstruojamiems pusiau natūriniams ūkiams
Reglamento (EB) Nr. 1257/1999 33b straipsnio 2 dalyje numatytas verslo planas turi būti pakankamai išsamus, kad jį būtų galima panaudoti papildant paraišką paramai investicijoms į žemės ūkio valdas gauti.
3 straipsnis
Techninė parama
Nukrypstant nuo Reglamento (EB) Nr. 445/2002 39 straipsnio, Komisijos reglamento (EB) Nr. 1685/2000 [3] priedo taisyklė Nr. 11 taikoma Reglamento (EB) Nr. 1257/1999 33e straipsnyje minėtai priemonei.
4 straipsnis
Tiesioginių išmokų priedai
Pagal Reglamento (EB) Nr. 1257/1999 33h straipsnyje numatytą priemonę, tinkamumo sąlygos paramai skirti yra apibrėžtos papildomą nacionalinę tiesioginę išmoką patvirtinančiu Komisijos sprendimu.
III SKYRIUS MALTAI TAIKOMA PAPILDOMA PARAMA
5 straipsnis
Valstybės pagalbos priedai Maltai
Pagal Reglamento (EB) Nr. 1257/1999 33i straipsnyje numatytą priemonę tinkamumo sąlygos paramai skirti yra apibrėžtos pagal Specialią rinkos politikos programą Maltos žemės ūkiui (SMPPMA), kaip numatyta Stojimo akto IX priedo 4 skyriaus A skirsnio 1 punkte.
IV SKYRIUS TAM TIKROMS VALSTYBĖMS NARĖMS TAIKOMOS LEIDŽIANČIOS NUKRYPTI NUOSTATOS
6 straipsnis
Agrarinė aplinkosauga
Reglamento (EB) Nr. 1257/1999 33m straipsnio 2 dalies antrojoje pastraipoje numatyta metinė maksimali suma už hektarą akmeninių sienų Maltoje priežiūrą ir išsaugojimą nurodyta I priedo A punkte.
7 straipsnis
Gamintojų grupės Maltoje
1. Tik tos gamintojų grupės, kurios sudaro mažiausią gamintojų sektoriuje procentą ir atstovaujančios mažiausią gamybos sektoriuje procentą turi teisę gauti minimalią paramą, kaip numatyta Reglamento (EB) Nr. 1257/1999 33d straipsnio 3 dalies trečiojoje pastraipoje.
2. Minimali paramos suma, apskaičiuota, kaip mažai gamintojų grupei suformuoti reikalingų išlaidų išraiška, nurodyta I priedo B punkte.
V SKYRIUS ADMINISTRACINĖS IR FINANSINĖS NUOSTATOS
8 straipsnis
Vertinimas
Reglamento (EB) Nr. 445/2002 56 ir 57 straipsniuose minimas vidutinės trukmės vertinimas netaikomas naujosioms valstybėms narėms 2004-2006 metų programavimo laikotarpiu.
9 straipsnis
Programavimas
1. Taikydamos Reglamento (EB) Nr. 445/2002 II priedo 8 punktą naujosios valstybės narės naudosis į šio reglamento II priedą įtraukta bendrąja orientacine finansavimo lentele.
2. Be Reglamento (EB) Nr. 445/2002 II priedo 9 punkte numatytos informacijos, Reglamento (EB) Nr. 1257/1999 III dalies II skyriuje numatytuose kaimo plėtros planuose pateikiama šio reglamento III priede išvardyta informacija.
VI SKYRIUS GALUTINĖS NUOSTATOS
10 straipsnis
Įsigaliojimas
Šis reglamentas įsigalioja 2004 m. gegužės 1 d. įsigaliojus Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktui.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. sausio 28 d.